Arnar Gunnarsson sigraði á Atskákmóti Reykjavíkur Alþjóðlegi meistarinn Arnar Gunnarsson . Keppni í atskák ruddi sér til rúms í lok níunda áratugs síðustu aldar og upphafi þess tíunda . Atskákmót Íslands var fyrst haldið 1988 og fjórum árum síðar , 1992 , var Atskákmóti Reykjavíkur hleypt af stokkunum . Keppnisfyrirkomulagið þótti henta vel til sjónvarpsútsendinga enda réðust úrslit mótanna oft með einvígjum í sjónvarpssal . Minnisstæð eru einvígi þar sem þjóðkunnir sjónvarpsmenn eins og Hermann Gunnarsson og Bjarni Felixson lýstu hamagangi ásamt okkar kunnustu stórmeisturum . Atskákmót Reykjavíkur var fyrst haldið af Taflfélagi Reykjavíkur 1992 og næstu árin þar á eftir . Greinarhöfundi er ekki fullkunnugt um afdrif mótsins en mótshaldið dalaði töluvert og féll keppni niður einhver ár . Á tímabili var mótshaldinu skipt á milli félaganna í Reykjavík , T.R. og Hellis / Hugins . Undanfarin ár hefur mótið verið haldið af Skákfélaginu Huginn en í ár fluttist mótshaldið yfir til T.R. Atskákmót Reykjavíkur var vel sótt . Ákveðið var að reyna að blása lífi í þáttttökuna og var mótinu fundin tímasetning í byrjun desember . Teflt skyldi á tveimur kvöldum , níu umferðir . Skákmenn tóku þessu mjög vel og var þátttakan ein sú allra besta í áratugaskeið , eða 44 keppendur . Góð blanda af eldri og yngri skákmönnum skráðu sig ti lleiks og níu skákmenn með yfir 2000 atskákstig . Skemmst er frá því að segja að stigahæsti keppandinn , alþjóðlegi meistarinn Arnar Gunnarsson , bar sigur úr býtum eftir harða keppni . Hann hlaut 7½ vinning úr níu skákum . Fast á hæla hans var annar alþjóðlegur meistari með 7 vinninga , Davíð Kjartansson . Jafnir í 3 - 5. sæti voru síðan Símon Þórhallsson , Þorvarður Fannar Ólafsson og gamla kempan Bragi Halldórsson með 6½ vinning .